Arnstein Mykletun

Arnstein Mykletun (født 3. april 1973 i Bergen) er en norsk psykolog, sosiolog og folkehelseforsker som er leder for Senter for populasjonshelse i Divisjon psykisk helsevern i Helse Bergen HF, seniorforsker ved Område for helsetjenester ved Folkehelseinstituttet, professor ved Institutt for samfunnsmedisin ved UiT Norges arktiske universitet, forskningsleder ved Kompetansesenter for arbeid og psykisk helse ved Nordlandssykehuset, og gjesteprofessor ved Institute of Psychiatry, Psychology and Neuroscience, King's College London.

Mykletun ledet ekspertgruppen oppnevnt av regjeringen som den 3. februar 2010 gav råd om reduksjon i sykefravær.Rapport om tiltak for reduksjon i sykefraværet - regjeringen.no Tiltakene dannet grunnlag for den nye IA-avtalen. IA-avtale og protokoll 2010–2013 - regjeringen.no

Han er utdannet dr. psychol. (2006), psykolog (cand. psychol., 2002) og sosiolog (cand. polit., 2000) fra Universitetet i Bergen og har publisert innen epidemiologi, psykiatri, arbeidsmedisin og folkehelse.Publikasjoner - PubMed.gov 

Mykletun har mottatt Meltzerprisen for yngre forskere  og Åse Gruda Skards pris for popularisering av psykologisk kunnskap. Mykletun har deltatt i samfunnsdebatten med innlegg om arbeids- og velferdsspørsmål,     i den senere tid også om terrorspørsmål.     

 Referanser 

 Eksterne lenker 
 Oversikt over vitenskapelige publikasjoner

Kategori:Professorer ved Universitetet i Bergen
Kategori:Folkehelse
Kategori:Personer tilknyttet Folkehelseinstituttet
Kategori:Fødsler i 1973